cometadata/datacite-titles-descriptions-related-identifiers huggingface dataset:
DOI: 10.14457/tu.the.2016.635
title: ผลของโปรแกรมส่งเสริมโภชนาการต่อพฤติกรรมด้านโภชนาการและระดับความเข้มข้นของเม็ดเลือดแดงในสตรีตั้งครรภ์วัยรุ่น

description: ภาวะโลหิตจางจากการขาดธาตุเหล็ก เป็นภาวะแทรกซ้อนที่พบมากที่สุด ในสตรีตั้งครรภ์วัยรุ่น ส่งผลให้เกิดผลเสียต่อสุขภาพของมารดาและทารกในครรภ์ การศึกษาครั้งนี้ เป็นการวิจัยแบบกึ่งทดลองมีวัตถุประสงค์เพื่อศึกษาผลของโปรแกรมส่งเสริมด้านโภชนาการต่อพฤติกรรมด้านโภชนาการและระดับความเข้มข้นของเม็ดเลือดแดงในสตรีตั้งครรภ์วัยรุ่น โดยใช้แนวคิดรูปแบบการส่งเสริมสุขภาพของเพนเดอร์ กลุ่มตัวอย่างเป็นสตรีตั้งครรภ์วัยรุ่น มีอายุไม่เกิน 20 ปี มารับบริการฝากครรภ์ โรงพยาบาลบางละมุง และโรงพยาบาลแหลมฉบัง จังหวัดชลบุรี ทั้งหมด 60 คน กลุ่มทดลอง 30 คน และกลุ่มควบคุม 30 คน เครื่องมือที่ใช้ในการวิจัย คือ 1) โปรแกรมส่งเสริมสุขภาพด้านโภชนาการ 2) เครื่องมือในการเก็บรวบรวมข้อมูล ประกอบด้วย แบบสอบถามข้อมูลส่วนบุคคล และ แบบสอบถามพฤติกรรมด้านโภชนาการ ซึ่งผ่านการตรวจสอบความตรงเชิงเนื้อหาจากผู้ทรงคุณวุฒิ CVI = 1 และหาค่าความเที่ยงโดยใช้สัมประสิทธิ์แอลฟาของครอนบาคได้เท่ากับ .80 และวิเคราะห์ข้อมูลโดยหาความถี่ ร้อยละ ค่าเฉลี่ยที               ผลการวิจัยพบว่า กลุ่มทดลองมีค่าเฉลี่ยคะแนนพฤติกรรมด้านโภชนาการและระดับความเข้มข้นของเม็ดเลือดแดง สูงกว่าก่อนทดลอง t = -14.19   (p &lt; .05)  และ t = -14.37 (p&lt; .05) และ สูงกว่ากลุ่มควบคุม อย่างมีนัยสำคัญทางสถิติ (p&lt; .05)     จากผลการวิจัยนี้ พยาบาลที่ให้การดูแลสตรีตั้งครรภ์วัยรุ่นสามารถนำโปรแกรมด้านโภชนาการนี้ ไปเป็นแนวทางในการใช้ดูแลสตรีตั้งครรภ์วัยรุ่นเพื่อช่วย ให้สตรีตั้งครรภ์วัยรุ่นมีพฤติกรรมด้านการบริโภคอาหารที่ดี และป้องกันภาวะโลหิตจางจากการขาดธาตุเหล็กขณะตั้งครรภ์ได้
DOI: 10.14457/tu.the.2016.636
title: ปัจจัยที่มีอิทธิพลต่อพฤติกรรมป้องกันการเกิดเมตาบอลิกซินโดรมของผู้ใหญ่วัยทำงาน อายุ 21-35 ปี ในกรุงเทพมหานคร โดยประยุกต์ใช้ทฤษฏีพฤติกรรมตามแผน

description: การศึกษาครั้งนี้เป็นการวิจัยพรรณนาเชิงพยากรณ์เพื่อศึกษาอำนาจการทำนายของปัจจัยที่มีอิทธิพลต่อพฤติกรรมป้องกันการเกิดเมตาบอลิกซินโดรมของผู้ใหญ่วัยทำงานในกรุงเทพมหานคร โดยประยุกต์ใช้ทฤษฎีพฤติกรรมตามแผน กลุ่มตัวอย่างเป็นผู้ใหญ่วัยทำงานที่มีอายุ 21 – 35 ปี โดยสุ่มตัวอย่างแบบหลายขั้นตอนจำนวน 180 คน ใช้ในการวิจัยประกอบด้วย เพศ อายุระดับการศึกษา ทัศนคติ การคล้อยตามกลุ่มอ้างอิง การรับรู้ความสามารถในการควบคุมพฤติกรรม ความตั้งใจในการปฏิบัติพฤติกรรม และพฤติกรรมป้องกันการเกิดเมตาบอลิกซินโดรม มีค่าความตรงเชิงเนื้อหาเท่ากับ 0.89 และค่าความเชื่อมั่นสัมประสิทธิ์แอลฟ่าของครอนบาค เท่ากับ 0.95, 0.83, 0.93, 0.93, 0.88 และ 0.84 ตามลำดับและวิเคราะห์ข้อมูลด้วยสถิติเชิงพรรณนา สถิติสหสัมพันธ์ของเพียร์สัน และการวิเคราะห์ถดถอยพหุคูณแบบนำตัวแปรเข้าทั้งหมดผลการวิจัย พบว่า กลุ่มตัวอย่างมีพฤติกรรมป้องกันการเกิดเมตาบอลิกซินโดรมในระดับสูง ( = 51.9 SD=9.65) และมีความตั้งใจ ทัศนคติ การคล้อยตามกลุ่มอ้างอิง ในระดับสูง (X =47.11, SD=6.51; =339.41, SD=41.5 และX=102.16, SD=13.44 ตามลำดับ) และการรับรู้ความสามารถในการควบคุมพฤติกรรมระดับปานกลาง ( X=49.18, SD=7.48) ทั้งนี้ เพศ (หญิง) อายุ ระดับการศึกษา ทัศนคติ การคล้อยตามกลุ่มอ้างอิง และการรับรู้ความสามารถในการควบคุมพฤติกรรม ร่วมกันทำนายความตั้งใจในการปฏิบัติพฤติกรรมป้องกันการเกิดเมตาบอลิกซินโดรม ได้ร้อยละ 48 (R2=.480, F =26.6, p
DOI: 10.14457/tu.the.2016.638
title: พฤติกรรมการดูแลสุขภาพของสตรีข้ามเพศหลังผ่าตัดแปลงเพศ

description: การศึกษาครั้งนี้ เป็นการศึกษาวิจัยเชิงคุณภาพแบบพรรณนาเพื่อศึกษาพฤติกรรมการดูแลสุขภาพของสตรีข้ามเพศหลังผ่าตัดแปลงเพศจากชายเป็นหญิง โดยคัดเลือกผู้ให้ข้อมูลแบบเฉพาะเจาะจงตามคุณสมบัติที่กำหนด เป็นสตรีข้ามเพศที่ผ่านการผ่าตัดแปลงเพศจากชายเป็นหญิงมาแล้ว 6 เดือนขึ้นไป จำนวน 20 ราย เก็บรวบรวมข้อมูล โดยการสัมภาษณ์เชิงลึก และบันทึกเทป วิเคราะห์ข้อมูลโดยการวิเคราะห์เชิงเนื้อหาผลการศึกษาพบว่า สตรีข้ามเพศส่วนใหญ่มีพฤติกรรมการดูแลสุขภาพ แบ่งออกเป็น 4 ด้าน ได้แก่ ด้านพฤติกรรมการดูแลสุขภาพร่างกายทั่วไป ประกอบด้วย 4 ประเด็นหลัก ได้แก่ 1) การบริโภคอาหาร  2) การออกกำลังกาย 3) การหลีกเลี่ยงสารเสพติด แอลกอฮอล์และบุหรี่ 4) การดูแลสุขอนามัยส่วนบุคคล ด้านพฤติกรรมการดูแลสุขภาพทางเพศ ประกอบด้วย 5 ประเด็นหลัก ได้แก่ 1) การดูแลอวัยวะสืบพันธุ์ 2) การขยายช่องคลอด 3) การขมิบช่องคลอด 4) การป้องกันโรคติดต่อทางเพศสัมพันธ์ 5) การใช้ฮอร์โมนเพศ ด้านพฤติกรรมการดูแลสุขภาพจิตใจ อารมณ์และจิตวิญญาณ ประกอบด้วย 5 ประเด็นหลัก ได้แก่ 1) การสร้างเสริมสุขภาวะทางจิตใจและอารมณ์ให้เข้มแข็ง 2) การจัดการตนเองและการคงความเป็นผู้หญิงโดยสมบูรณ์  และด้านพฤติกรรมการดูแลสุขภาพด้านสังคมและการปรับตัว ประกอบด้วย 2 ประเด็นหลัก ได้แก่ 1) การวิธีการปรับตัวและผลจากการปรับตัว 2) การคงไว้ซึ่งสัมพันธภาพ จากการศึกษาในครั้งนี้ทำให้เข้าใจถึงพฤติกรรมการดูแลสุขภาพของสตรีข้ามเพศหลังผ่าตัดแปลงเพศจากชายเป็นหญิงสรุป พยาบาลสามารถใช้ผลการศึกษานี้เป็นข้อมูลขั้นพื้นฐานในการส่งเสริมให้ความรู้สำหรับสตรีข้ามเพศหลังผ่าตัดแปลงเพศจากชายเป็นหญิงทั้งรายบุคคลและรายกลุ่ม อีกทั้งยังเป็นประโยชน์ในการวางแผนทางการพยาบาลทั้งระยะสั้นและระยะยาว เพื่อให้คำแนะนำและติดตามผลของการดูแลสุขภาพหลังผ่าตัดแปลงเพศของสตรีข้ามเพศต่อไป
DOI: 10.14457/tu.the.2016.639
title: ผลของโปรแกรมการมีส่วนร่วมของครอบครัวในการจัดการปัญหาการใช้ยาต่อพฤติกรรมการใช้ยาของผู้สูงอายุโรคเรื้อรังในชุมชน

description: พฤติกรรมการใช้ยาที่ไม่เหมาะสมของผู้สูงอายุที่เจ็บป่วยเป็นโรคเรื้อรัง เป็นปัญหาสำคัญที่มีความจำเป็นต้องให้ครอบครัวมีส่วนร่วมในการจัดการปัญหาการใช้ยา เพื่อให้เกิดพฤติกรรมการใช้ยาที่เหมาะสม การศึกษาในครั้งนี้ เป็นการวิจัยกึ่งทดลอง มีวัตถุประสงค์เพื่อศึกษาผลของโปรแกรมการมีส่วนร่วมของครอบครัวในการจัดการปัญหาการใช้ยาต่อพฤติกรรมการใช้ยาของผู้สูงอายุโรคเรื้อรังในชุมชน กลุ่มตัวอย่างเป็นผู้สูงอายุที่ป่วยเป็นโรคความดันโลหิตสูงและหรือโรคเบาหวาน และสมาชิกในครอบครัวที่ดูแลผู้สูงอายุด้านการใช้ยา พื้นที่อำเภอพุนพิน จังหวัดสุราษฎร์ธานี สุ่มกลุ่มตัวอย่างตามเกณฑ์ที่กำหนด จำนวน 60 คน แบ่งเป็นกลุ่มทดลองที่ได้รับโปรแกรมการมีส่วนร่วมของครอบครัวในการจัดการปัญหา จำนวน 30 คน กลุ่มควบคุมที่ได้รับการดูแลตามปกติ จำนวน 30 คน เครื่องมือที่ใช้ประกอบด้วย แบบประเมิน ความสามารถในการดำเนินชีวิตประจำวันของผู้สูงอายุ แบบประเมินสภาพจิต แบบสอบถามข้อมูลส่วนบุคคล แบบประเมินปัญหาการใช้ยา แบบประเมินพฤติกรรมการใช้ยา โปรแกรมการมีส่วนร่วมของครอบครัวในจัดการปัญหาการใช้ยา โปสเตอร์วิธีการใช้ยา และปฏิทิน “อย่าลืมฉัน” สำหรับผู้สูงอายุและสมาชิกในครอบครัวที่ดูแลผู้สูงอายุด้านการใช้ยา การวิเคราะห์ข้อมูลใช้สถิติเชิงพรรณนา และสถิติทดสอบค่าทีผลการวิจัยพบว่า กลุ่มทดลองที่ได้รับโปรแกรมการมีส่วนร่วมของครอบครัวในการจัดการปัญหาการใช้ยา มีค่าเฉลี่ยคะแนนพฤติกรรมการใช้ยา ภายหลังได้รับโปรแกรมฯ (xˉ = 51.33, SD=1.65) สูงกว่าก่อนได้รับโปรแกรมฯ (xˉ = 41.87, SD=2.84) อย่างมีนัยสำคัญทางสถิติ (p &lt; .001) และมีค่าเฉลี่ยคะแนน พฤติกรรมการใช้ยา ภายหลังได้รับโปรแกรมฯ (xˉ = 51.33, SD=1.65) สูงกว่ากลุ่มที่ได้รับการดูแลตามปกติ (xˉ =41.13, SD=2.66) อย่างมีนัยสำคัญทางสถิติ (p &lt; .001)ผลการศึกษาครั้งนี้ แสดงให้เห็นถึงประสิทธิผลของโปรแกรมการมีส่วนร่วมของครอบครัวในจัดการปัญหาการใช้ยาของผู้สูงอายุโรคเรื้อรัง จึงควรนำโปรแกรมไปใช้ในการจัดการปัญหาการใช้ยาในผู้สูงอายุที่เจ็บป่วยเป็นโรคเรื้อรังต่อไป
DOI: 10.14457/tu.the.2016.640
title: An innovative school health education model to enhance attitude, awareness and knowledge on elderly

description: ABSTRACTSince the last three decades, the structure of the Thai population has dramatically changed and jumped to the aged society. There are more people reflecting increase in life expectancy due to development in medical technology and healthcare services. Besides, the rural family structure changed rapidly, working age population has migrated into the city for job opportunity while grandparents and children have to be abandoned at home, called a skipped generation family.As described earlier, children living closely with elders is probably one of the key factors in effectively assisting the elderly. This study has two major purposes: first, to explore health education teaching model to enhance attitude, awareness, and knowledge about the elderly, and second to outline the difference in students’ attitude, awareness, and knowledge about the elderly before and after the health education program by the fact that these affect the way they treat and take care of the elderly. Quasi-experimental pre-test and post-test (Action classroom research) were carried out. The qualitative and quantitative data was collected from the participants’ responses to the research questions. The participants consisted of thirty- five students in Grade 9 at Chokchai Samakkee School, Nakhon Ratchasima. Health education program was designed to include understanding of family cycle, physical and mental changes in the elderly, as well as, relationships and care provided to the elderly.The research results show that the statistical data about students’ attitude and awareness about elderly before and after participating in the health education program are significantly different at p = 0.05.  Thus, it can be concluded that the health education model is able to improve the students’ attitude, awareness, and knowledge on the elderly. Moreover, the students also considered the value of the elderly. The other set of qualitative data was collected from the focus group responses, which explored the students’ perceptions toward the elderly after the health education program. This method will be reviewed and analyzed in this essay by using content analysis. The results show that 1 in 3 students indicate that the health education program assisted them to understand about changes in the elderly and how to treat and take care them.The concept of the elderly care model is made up of three interrelated dimensions: attitude, awareness, and knowledge. The model consists of five procedures: 1) analysis, 2) design, 3) communicate, 4) be creative, and 5) reflect. Reflecting on the results of this project could help schools in practice and promote active learning in the classroom. In addition, for an effective outcome, it is also necessary that school health education goals and outcomes are associated with local communities and national objectives.
DOI: 10.14457/tu.the.2015.1106
title: แนวทางการพัฒนาโรงแรมขนาดเล็ก เพื่อส่งเสริมการท่องเที่ยวเชิงวัฒนธรรม: กรณีศึกษาการปรับปรุงตึกแถวในอำเภอเมือง จังหวัดราชบุรี

description: ปัญหาการท่องเที่ยวแบบกระจุกตัวในปัจจุบัน ส่งผลให้เกิดความไม่สมดุลของการท่องเที่ยวเชิงวัฒนธรรมและธรรมชาติ ซึ่งเป็นอุปสรรคต่อการพัฒนาที่ยั่งยืน นโยบายการส่งเสริมการท่องเที่ยวในปัจจุบันจึงถูกมุ่งเน้นไปที่หัวเมืองรองมากขึ้น เพื่อเป็นการกระจายรายได้ให้กับชุมชนในท้องถิ่น ธุรกิจที่พักที่ดีมีส่วนช่วยส่งเสริมการท่องเที่ยวและสร้างรายได้ให้กับชุมชน โดยการนำเอาตึกแถวหรือบ้านเก่ามาพัฒนาเป็นโรงแรมขนาดเล็ก  การเก็บรวบรวมข้อมูลจากการสัมภาษณ์ผู้ประกอบการจำนวน 7 แห่ง และการเก็บข้อมูลจากแบบสอบถามจำนวน 303 ตัวอย่าง มีวัตถุประสงค์เพื่อศึกษาลักษณะทางกายภาพที่เหมาะสมต่อการลงทุนของผู้ประกอบการรายย่อย ศึกษาปัจจัยความต้องการของนักท่องเที่ยวที่ส่งผลต่อการตัดสินใจเลือกใช้บริการโรงแรมขนาดเล็ก วิเคราะห์ความเป็นไปได้ในการลงทุนในการพัฒนาโรงแรมขนาดเล็ก รวมถึงสรุปแนวทางการพัฒนารูปแบบและการบริหารโรงแรมขนาดเล็กในพื้นที่แหล่งท่องเที่ยวเชิงวัฒนธรรม  การศึกษาพบว่าผู้ประกอบการส่วนใหญ่ให้ความสำคัญกับสถานที่ตั้งโรงแรมที่อยู่ใกล้กับแหล่งท่องเที่ยว และให้ความสำคัญกับพื้นที่ภายในห้องพักและพื้นที่ต้อนรับมากกว่ารูปลักษณ์ภายนอกอาคาร ผู้ประกอบการมีความเห็นว่าจำนวนห้องพักที่เหมาะสมสามารถบริหารจัดการธุรกิจในครอบครัวอยู่ที่ 10 ถึง 12 ห้อง มีจำนวนชั้นไม่เกิน 3 ชั้น จำนวน 2-3 คูหา และมีขนาดห้องพักอยู่ที่ 20 ถึง 24 ตร.ม  การเก็บข้อมูลจากแบบสอบถามพบว่า เป็นนักท่องเที่ยวเพศหญิงมากกว่าเพศชายและมีอายุอยู่ที่ 20-30 ปี นักท่องเที่ยวกลุ่มนี้ให้ความสำคัญกับปัจจัยในการเลือกใช้บริการโรงแรมขนาดเล็กในด้านสถานที่ตั้งที่ใกล้กับแหล่งท่องเที่ยว มีขนาดห้องห้องพักอยู่ที่ 26-30 ตร.ม. รูปแบบการออกแบบตกแต่งภายในเป็นแบบโมเดิร์นและไทยพื้นถิ่น ด้านรูปแบบและการออกแบบตกแต่งภายนอกมีเอกลักษณ์และทันสมัย ด้านสิ่งอำนวยความสะดวกเพิ่มเติมนักท่องเที่ยวต้องการบริการร้านอาหาร สระว่ายน้ำ และสปา การศึกษาความเป็นไปได้ในการลงทุนโครงการโรงแรมขนาดเล็กกรณีซื้อตึกแถวในอำเภอเมืองจังหวัดราชบุรีเพื่อพัฒนาโครงการโรงแรมขนาดเล็กมีระยะเวลาในการคืนทุนอยู่ที่ 9 ปี แต่กรณีการเช่าตึกแถวมีระยะเวลาในการคืนทุนอยู่ที่ 4 ปี  ผลจากการวิเคราะห์ข้อมูลสรุปได้ว่าแนวการพัฒนาโรงแรมขนาดเล็กนอกจากพัฒนาลักษณะทางกายภาพของโรงแรม เช่น สถานที่ตั้ง รูปแบบการออกแบบตกแต่งภายในและภายนอก ขนาดห้องพักที่เหมาะสมกับความต้องการของนักท่องเที่ยวและสิ่งอำนวยความสะดวกเพิ่มเติมภายในโรงแรม ผู้พัฒนาควรพิจารณาเรื่องการออกแบบจัดสรรการใช้ประโยชน์ของพื้นที่ภายในโรงแรมให้เกิดความเหมาะสมและตอบสนองความต้องการของนักท่องเที่ยว รวมถึงงานโครงสร้าง งานระบบ และข้อกฏหมายในการดัดแปลงอาคาร นอกจากนี้การเงินและการบริหารก็เป็นอีกปัจจัยที่ส่งผลต่อการพัฒนาโรงแรมขนาดเล็กให้ประสบความสำเร็จ
DOI: 10.14457/tu.the.2015.1107
title: ระบบสารสนเทศออนไลน์สำหรับการนำเสนอพ้อยท์คลาวด์สามมิติของสถาปัตยกรรมในย่านเก่า: กรณีศึกษากลุ่มอาคารในแยกแม้นศรี เขตป้อมปราบศัตรูพ่าย

description: สถาปัตยกรรมย่านเมืองเก่ามีรายละเอียดขององค์ประกอบทางสถาปัตยกรรมที่สวยงาม ซับซ้อน มีเอกลักษณ์และคุณค่า แต่องค์ประกอบทางสถาปัตยกรรมเหล่านั้นถูกละเลย เช่น มีการปรับปรุงอาคาร ซึ่งในปัจจุบันมีนักวิจัยหลายกลุ่มเริ่มเก็บข้อมูลไว้เพื่อเป็นฐานข้อมูลสาหรับการศึกษาในอนาคต เนื่องจาก ปัจจุบันเริ่มมีการให้ความสาคัญกับการอนุรักษ์และการเก็บรักษาอาคารเก่าเหล่านั้นไว้ การนาเสนอข้อมูล ทา งด้า น น ี้จ ึงมีควา มส า คัญ ตา มไปด้วยซึ่งงานวิจัยนี้เป็นการนาเลือกใช้พ้อยท์คลาวด์ (Point Cloud) ซึ่งเป็นผลลัพธ์จากการใช้ เทคโนโลยีสมัยใหม่ในการสารวจอาคาร โดยมีความรวดเร็วในการเก็บข้อมูลและความค่อนข้างครบถ้วน ของรายละเอียดที่การสารวจด้วยตาเปล่าและนามาสร้างแบบจาลองสามมิติ มาใช้ในการเผยแพร่ข้อมูล ผ่านทางเว็บบราวเซอร์ออนไลน์ออกมาในรูปแบบสามมิติ เพื่อให้ได้รายละเอียดขององค์ประกอบทาง สถาปัตยกรรมนั้น ๆ อย่างครบถ้วนตามรูปแบบอาคารที่มีอยู่ในปัจจุบันซึ่งมีกรณีศึกษาคือ กลุ่มอาคารใน แยกแม้นศรี เขตป้อมปราบศัตรูพ่าย และเข้าถึงเพื่อสามารถนาพ้อยท์คลาวด์ไปใช้งานต่อได้ง่ายเนื่องจาก เป็นระบบออนไลน์ เนื่องจากการนาเสนอพ้อยท์คลาวด์สามมิติในรูปแบบของสื่อออนไลน์นั้น นอกจากจะ ทาให้การสื่อสารไปได้ง่ายขึ้น เทคโนโลยีนี้สามารถทาให้ผู้ใช้งานสามารถมีปฏิสัมพันธ์แบบเวลาจริง (Real- Time) กับแบบจาลองพ้อยท์คลาวด์สามมิติได้มากขึ้นอีกด้วย โดยการสร้างระบบจะแบ่งออกเป็น 2 ส่วน หลักสาคัญ คือ ส่วนระบบที่ผู้วิจัยทาหน้าที่ในการนาเข้า ปรับเปลี่ยนหรือแก้ไขข้อมูลผ่านทางเว็บ บราวเซอร์และฐานข้อมูล โดยจะแสดงผลไปยังส่วนที่สองคือส่วนของผู้ใช้งานทั่วไป ซึ่งผู้ใช้งานสามารถ ศึกษาข้อมูลและแบบจาลองพ้อยท์คลาวด์สามมิติได้ ไม่ว่าจะสนใจเข้าศึกษาจากระดับกลุ่มอาคาร ระดับ อาคาร หรือระดับองค์ประกอบ และยังสามารถศึกษาในส่วนของความสัมพันธ์ของทุกระดับได้อีกด้วยผู้ดูแลระบบสามารถเพิ่มเติมข้อมูลและพ้อยท์คลาวด์สามมิติได้ และนาเสนอขึ้นบนบราวเซอร์ ให้กับผู้ใช้งานได้ทันที ซึ่งผู้ใช้งานระบบคือคนทั่วไปที่มีความสนใจในสถาปัตยกรรมเก่า รวมถึงผู้ที่สนใจใน การนาเสนอข้อมูลด้วยพ้อยท์คลาวด์สามมิติ โดยระบบนี้ได้สร้างขึ้นโดยมีเป้าหมายความสะดวกรวดเร็วใน การใช้งาน และเข้าถึงได้จากทุกที่เนื่องจากเป็นระบบออนไลน์และไม่จาเป็นต้องมีโปรแกรมเสริมใดๆ ทา ความเข้าใจได้ง่ายและมีปฏิสัมพันธ์กับผู้ใช้งานได้โดยตรง
DOI: 10.14457/tu.the.2015.1108
title: การศึกษากระบวนการเตรียมการในการเปลี่ยนแปลงพื้นที่สำนักงาน: กรณีศึกษาสำนักงานบริเวณศูนย์กลางธุรกิจกรุงเทพมหานคร

description: อาคารสำนักงานนับว่าเป็นทรัพยากรสำคัญที่ช่วยส่งเสริมให้องค์กรสามารถดำเนินธุรกิจได้ และยังช่วยเพิ่มศักยภาพในการแข่งขันและความสามารถในการดำเนินงานได้ แต่อาคารมักถูกออกแบบให้สอดคล้องกับยุคสมัย วิถีชีวิต ความนิยมและกระแสที่เกิดขึ้นในช่วงเวลานั้น ๆ ความเปลี่ยนแปลงบริบทแวดล้อมต่าง ๆ ขององค์กรทำให้อาคารสำนักงานที่ยังคงมีการใช้งานอยู่ไม่สามารถตอบสนองกับการใข้งานตามรูปแบบการทำงานในปัจจุบันได้เท่าที่ควร จึงทำให้เกิดการเปลี่ยนแปลงพื้นที่สำนักงาน ในกระบวนการเปลี่ยนแปลงพื้นที่สำนักงานจำเป็นจะต้องมีการเตรียมการในการเปลี่ยนแปลงที่เหมาะสมกับองค์กร เพื่อให้สามารถใช้ประโยชน์จากพื้นที่สำนักงานได้สูงสุด ซึ่งภายหลังจากการเปลี่ยนแปลงพื้นที่สำนักงานจะตอบสนองต่อวัตถุประสงค์ด้านความมีประสิทธิภาพในการใช้พื้นที่ขององค์กรการวิเคราะห์ข้อมูลจากกรณีศึกษาได้นำมาเปรียบเทียบกับหลักการจากการทบทวนวรรณกรรม และการเปรียบเทียบระหว่างกรณีศึกษา เพื่อศึกษาความคล้ายและความแตกต่างของกระบวนการที่เกิดขึ้น ซึ่งสามารถสรุปรูปแบบของกระบวนการเตรียมการจากกรณีศึกษาได้เป็น 2 รูปแบบคือ 1) รูปแบบกระบวนการด้านการจัดการ ได้แก่ รูปแบบของการเตรียมการแบบบนลงล่างเป็น กระบวนการเตรียมการที่มีขั้นตอนของการวางแผน การออกแบบผังพื้นที่สำนักงานใหม่โดยมีวัตถุประสงค์และข้อเสนอแนะมาจากผู้บริหารระดับสูงหรือผู้จัดการฝ่ายเป็นหลักและดำเนินการตามแผนงานเท่านั้นและรูปแบบของการเตรียมการแบบล่างขึ้นบน โดยมีการรับความต้องการ ความเห็นและการทำการวัดผลความพึงพอใจจากผู้ที่ได้รับผลกระทบจากการเปลี่ยนแปลงหรือพนักงานพร้อมกับนำข้อมูลที่ได้มาประกอบการตัดสินใจและแก้ไขปัญหาในกระบวนการดำเนินการเปลี่ยนแปลง และ 2) รูปแบบการเตรียมความพร้อมด้านพื้นที่ก่อนการเปลี่ยนแปลงได้แก่ รูปแบบกระบวนการเตรียมการพื้นที่สำรองเป็นกระบวนการเตรียมการที่มีขั้นตอนของการวางแผนเตรียมการ 2 ส่วนควบคู่ไปพร้อมกันคือขั้นตอนของการออกแบบผังใช้งานพื้นที่ทำงานใหม่กับขั้นตอนของการจัดเตรียมพื้นที่สำรอง และรูปแบบกระบวนการเตรียมการแบบไม่มีพื้นที่สำรองเป็นกระบวนการเตรียมการโดยไม่มีขั้นตอนของการเตรียมพื้นที่สำรองเพื่อรองรับการใช้งานระหว่างการดำเนินการเปลี่ยนแปลงจากการศึกษาและวิเคราะห์ข้อมูลจากกรณีศึกษาทั้ง 5 องค์กร พบว่าในส่วนของบริบทภายในองค์กร อาทิเช่น รูปแบบธุรกิจองค์กร   โครงสร้างองค์กร วัฒนธรรมขององค์กร นโยบายและวัตถุประสงค์ขององค์กรเป็นส่วนสำคัญที่ส่งผลกระทบต่อกระบวนการเตรียมการในการเปลี่ยนแปลงพื้นที่สำนักงานที่เกิดขึ้น
DOI: 10.14457/tu.the.2015.1109
title: แนวทางการบริหารจัดการการออกแบบในช่วงเปลี่ยนผ่านเพื่อนำแบบจำลองสารสนเทศอาคาร (BIM) มาใช้ในกระบวนการการทำงานร่วมกัน (Collaboration) ในการพัฒนาแบบสถาปัตยกรรมสำหรับสำนักงานสถาปนิกในประเทศไทย

description: ปัจจุบันสำนักงานสถาปนิกในประเทศไทยอยู่ในช่วงของการเปลี่ยนผ่านจากกระบวนการทำงานแบบดั้งเดิมหรือ Computer Aided Design (CAD) ไปสู่การประยุกต์ใช้ Building Information Modeling (BIM) เพื่อให้สามารถบริหารจัดการการพัฒนาโครงการที่ซับซ้อนได้อย่างประสบความสำเร็จ การศึกษาวิจัยนี้มีวัตถุประสงค์ในการศึกษามาตรฐานและแนวทางการประยุกต์ใช้ BIM (Building Information Modeling) ทำงานร่วมกัน (Collaboration) เพื่อนำไปออกแบบเครื่องมือในการสัมภาษณ์เชิงลึกกับบุคลากรระดับผู้บริหารและระดับปฏิบัติการในสำนักงานสถาปนิกเอกชนในประเทศไทย 7 แห่งที่ใช้แบบจำลองสารสนเทศอาคารในการพัฒนาแบบมาแล้วอย่างน้อย 1 โครงการ เพื่อเก็บรวบรวมข้อมูลและปัญหาในกระบวนการจัดการช่วงเปลี่ยนผ่าน จากกระบวนการทำงานแบบดั้งเดิม (CAD) สู่กระบวนการทำงานในรูปแบบใหม่ (BIM) จากผลการศึกษาประกอบกับการทบทวนวรรณกรรมและงานวิจัยที่เกี่ยวข้องพบว่า สำนักงานสถาปนิกในประเทศไทยยังขาดการศึกษาทฤษฎีและแนวทางต่างๆเพื่อนำมาปรับใช้ในการทำงาน ทั้งในแง่ของการบริหารจัดการและการปฏิบัติการ ซึ่งปัญหาที่พบสูงสุดคือ ด้านบุคลากรตามด้วยปัญหาด้านเครื่องมือ ด้านกระบวนการทำงานและด้านข้อมูลตามลำดับ ซึ่งสามารถวิเคราะห์และสรุปผลการศึกษาเป็น 3 องค์ประกอบหลักด้วยกันได้แก่ บุคลากร (People) กระบวนการ (Process) และเทคโนโลยี (Technology) ด้านบุคลากร (People) พบว่าการประยุกต์ใช้ BIM ในกระบวนการออกแบบช่วยลดจำนวนบุคลากรในการแก้ไขแบบสถาปัตยกรรมได้เป็นอย่างดี ปัญหาหลักของด้านบุคลากรที่พบในการประยุกต์ใช้ BIM ภายในองค์กรคือ การต่อต้านกระบวนการทำงานรูปแบบใหม่ (BIM) และการขาดแคลนบุคลากรที่มีความสามารถในการใช้ BIM ภายในองค์กร ส่งผลให้แต่ละสำนักงานมีการวางแผนและพัฒนาบุคลากรภายในองค์กรของตนเองอย่างต่อเนื่องด้านกระบวนการ (Process) พบว่าปัจจุบันซอฟต์แวร์ BIM ใช้เวลาในการ set up ค่อนข้างนาน ดังนั้นจึงไม่สอดคล้องกับการทำงานในช่วงของการออกแบบแนวคิด (Schematic Design) ที่ต้องการความรวดเร็วบนการส่งมอบโครงการแบบ ออกแบบ-ประมูล-ก่อสร้าง (Design-Bid-Build) ที่ใช้กันในประเทศไทย ส่งผลให้มีการประยุกต์ใช้ BIM ในช่วงการพัฒนาแบบ (Design Development) ด้านเทคโนโลยี (Technology) พบว่าปัญหาที่พบ คือเรื่องของราคาซอฟต์แวร์ที่ค่อนข้างสูง ซอฟต์แวร์ใช้เวลาในการ set up ค่อนข้างนาน ไม่สอดคล้องกับการทำงานในช่วงการออกแบบแนวคิด (Schematic Design) เป็นต้นผลที่ได้จากการศึกษาจะใช้เป็นแนวทางสำหรับสำนักงานสถาปนิกอื่น ๆ ในการบริหารจัดการการออกแบบในช่วงเปลี่ยนผ่านเพื่อการประยุกต์ใช้ BIM อย่างมีประสิทธิภาพ
DOI: 10.14457/tu.the.2015.1110
title: แนวทางการออกแบบศูนย์ส่งเสริมการมีส่วนร่วมในประชาธิปไตยแบบปรึกษาหารือของประเทศไทย

description: งานวิจัยนี้มีจุดมุ่งหมายเพื่อทราบถึง แนวทางการออกแบบศูนย์ส่งเสริมการมีส่วนร่วมในประชาธิปไตยแบบปรึกษาหารือของประเทศไทย จากการศึกษาเบื้องต้นพบว่าประเทศไทยขาดพื้นที่สาธารณะที่ใช้ในการจัดกิจกรรมทางการเมือง และให้ความรู้ทางการเมืองสำหรับประชาชน วัตถุประสงค์ของการวิจัยคือ 1) ศึกษาลักษณะเชิงกายภาพ และภาพลักษณ์ทางสถาปัตยกรรมที่ส่งเสริมประชาธิปไตยแบบมีส่วนร่วม เพื่อกำหนดแนวคิดในการออกแบบ 2) ศึกษาทฤษฎีทางการเมือง การมีส่วนร่วมแบบปรึกษาหารือทางการเมือง เพื่อกำหนดองค์ประกอบกิจกรรมของโครงการ 3) นำเสนอแนวทางการออกแบบโครงการ จากการศึกษาจึงนำข้อมูลที่ได้มาวิเคราะห์ และสังเคราะห์เป็นแนวคิดในการออกแบบ และองค์ประกอบกิจกรรมของโครงการ จากนั้นจึงนำผลที่ได้ทำการสัมภาษณ์ และประเมินโดย นักวิชาการ และนักปฎิบัติที่เกี่ยวข้องสามารถสรุปผลวิจัยที่เกี่ยวกับแนวคิดในการออกแบบโดยแบ่งออกเป็น 2 แนวคิดได้แก่ 1) แนวคิดการออกแบบเชิงพื้นที่ ประกอบไปด้วย พื้นที่ที่ส่งเสริมปฎิสัมพันธ์ พื้นที่ที่มีความยืดหยุ่นในการใช้งาน และพื้นที่ที่มีความเป็นสาธารณะ และ 2) แนวคิดภาพลักษณ์ที่ไม่แสดงความเป็นทางการ และอำนาจ นอกไปจากนั้นในส่วนขององค์ประกอบกิจกรรมของโครงการแบ่งออกเป็น 1) พื้นที่กิจกรรม/ลานกิจกรรม 2) อาคารเป็นพื้นที่สนับสนุนการให้ความรู้
DOI: 10.14457/tu.the.2016.641
title: Anti-cholangiocarcinoma and toxicity evaluation of Atractylodes lancea (Thunb.) DC. and Kaempferia galanga Linn. herbal extract preparations for drug development

description: Cholangiocarcinoma (CCA) is an important public health problem in many tropical and subtropical parts of the world particularly Southeast Asian countries. Chemotherapy against CCA is largely ineffective and discovery and development of effective chemotherapeutics is urgently needed.  The aim of the research dissertation was to evaluate the toxicity and anti-CCA activity of the prepared CMC (chemistry manufacturing and control) oral formulation of the crude ethanolic extract of Atractylodes lancea (Thunb.) DC. rhizomes (AL) for further first-in-human clinical evaluation. In addition, the toxicity and anti-CCA activity of the crude  ethanolic extract of Kaempferia  galanga Linn. rhizomes (KG) was also investigated. Quality control of the CMC oral pharmaceutical formulation of AL rhizome extract was performed using HPLC based on the identification of the marker compound atracylodin (with content of 1.14 + 0.09 mg/g or 0.114% w/w). Quality control of the crude ethanolic extract of KG rhizome was performed using HPLC based on the identification of the marker compound ethyl-p- methoxycinnamate (with peak area of 94.09% of total content of the extract preparation).Based on the results of acute and subchronic (90 days repeated oral dosing) toxicity evaluation in Wistar rats, the maximum tolerated dose (MTD) of the CMC oral pharmaceutical formulation of the AL crude ethanolic extract was at least 5,000 mg/kg body weight. This formulation can be used in the next step of product development for further first-in-human study. Nevertheless, further studies including chronic toxicity and genotoxicity of the extract formulation are necessary to ensure tolerability of the product in human uses for treatment of CCA. The KG rhizome extract exhibited moderate to high cytotoxic activity against human CCA CL-6 cell line. Results of the toxicity study in mice (acute and subacute toxicity testing) suggested the MTD of the KG extract of 1,000 mg/kg body weight. In CCA (CL-6)-xenografted nude mouse model, the KG rhizome extract exhibited significant anti-CCA activity at the maximum dose level of 1,000 mg/kg body weight as shown by TGI of 58.41%, prolongation of survival time until 62 (53.2-71.8) days, and inhibition of lung metastasis by 33% compared with the untreated control mice.  Preparation of the CMC oral pharmaceutical formulation of the KG rhizome extract is needed before further studies in humans. Further studies including subchronic toxicity and other pharmacological activities with the extract should be further investigated for determining the oral safety dose in an effort for developing an effective drug option  against CCA from this potential herbal agent.